[{"text_idx": "#000001", "text": "Egiptio: infanoj forprenitaj de sia patrino pro ateismo"}, {"text_idx": "#000002", "text": "Bildo: islama virino kun siaj du gefiloj, en Kairo, junio 2017. S\u0302ajne ateismo estos baldau\u0306 punita de la justico. SAMER ABDULLAH / AFP"}, {"text_idx": "#000003", "text": "Ateistoj ne estas bonvenaj en Egiptio. En kunteksto de batalo kontrau\u0306 kreskanta ateismo, c\u0302efe en la junularo, patrino perdis la edukrajton de siaj du gefiloj pro ateismo."}, {"text_idx": "#000004", "text": "En Kairo, patrino estis senigita je siaj du gefiloj, c\u0302ar s\u0302i estas ateista. La tribunalo de la familiaj aferoj de la urbo konfirmis dimanc\u0302on 24-an de decembro tiun senprecedencan jug\u0302on. La decido de la tribunalo intervenas en kampanjo de persekuto kontrau\u0306 ateismo en la lando."}, {"text_idx": "#000005", "text": "\u00abEkstremismo kaj ateismo estas ambau\u0306 flankoj de sama medalo\u00bb."}, {"text_idx": "#000006", "text": "Tiu aserto estas gurdata en pluraj televidkanaloj fare de la islamaj ulemoj kadre de tio, kio similas nacian kampanjon kontrau\u0306 ateismo."}, {"text_idx": "#000007", "text": "Tiu kampanjo komencig\u0302is post publikigado de la tre oficiala g\u0302enerala direkcio de la Fatvoj, kiu asertas ke ateismo estas malbono, kiu disvolvig\u0302as el alarma maniero en la junularon. Kun la beno de la Al-Azhar-moskeo, la komisiono pri religiaj aferoj de la Parlamento tuj kaptis la aferon. G\u0302i decidis ellabori leg\u0302on, kiu punas ateismon."}, {"text_idx": "#000008", "text": "C\u0302iu persono, kiu publike deklaras sian ateismon au\u0306 sian simpation por la ateistoj, povus suferi pri monpuno au\u0306 malliberejo. La leg\u0302projekto antau\u0306vidas la kontrolon de Interreto, kaj interalie de la sociaj retoj. Lau\u0306 la nereligiuloj kaj liberaluloj, tiu leg\u0302o malobservas la Konstitucion, kiu garantias kredliberecon."}, {"text_idx": "#000009", "text": "En 2017, sep landoj aktive persekutis nekredantojn"}, {"text_idx": "#000010", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]